મેરાન્યૂઝ નેટવર્ક.રાજકોટ : નવા મેયર બીનાબેન આચાર્યની અધ્યક્ષતામાં આજે મનપાના જનરલ બોર્ડની પ્રથમ બેઠક મળી હતી. આ બેઠક શરૂ થાય તે પહેલાં જ કોંગ્રેસના કોર્પોરેટરોએ ઘણા સમયથી બંધ પ્રેક્ષક ગેલેરીમાં બેસી જઈ અનોખો વિરોધ કર્યો હતો. તેમજ બેઠક પૂર્ણ થયા બાદ પણ ભાજપ-કોંગ્રેસના કાર્યકરો વચ્ચે બોલાચાલી થઈ હતી. દરમિયાન સાગઠિયા અને કાનગડ વચ્ચે ઉગ્ર બોલાચાલીના દ્રશ્યો પણ સર્જાયા હતા. આ સમગ્ર ઘટના કેમેરામાં કેદ થઇ હતી.